Komission asetus (EY) N:o 258/2002, annettu 12 päivänä helmikuuta 2002, tulonmenetyksen sekä uuhi- ja kuttukohtaisten palkkioiden määrittämisestä jäsenvaltioissa ja erityistuen maksamisesta lampaan- ja vuohenkasvatukselle eräillä yhteisön epäsuotuisilla alueilla markkinointivuoden 2001 osalta



Virallinen lehti nro L 041 , 13/02/2002 s. 0016 - 0017



Komission asetus (EY) N:o 258/2002, annettu 12 päivänä helmikuuta 2002, tulonmenetyksen sekä uuhi- ja kuttukohtaisten palkkioiden määrittämisestä jäsenvaltioissa ja erityistuen maksamisesta lampaan- ja vuohenkasvatukselle eräillä yhteisön epäsuotuisilla alueilla markkinointivuoden 2001 osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 3 päivänä marraskuuta 1998 annetun neuvoston asetuksen (EY) N:o 2467/98(1), sellaisena kuin se on muutettuna asetuksella (EY) N:o 1669/2000(2), ja erityisesti sen 5 artiklan 6 kohdan, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi ja asetuksen (ETY) N:o 1601/92 kumoamisesta (Poseican) 28 päivänä kesäkuuta 2001 annetun neuvoston asetuksen (EY) N:o 1454/2001(3) ja erityisesti sen 6 artiklan, sekä katsoo seuraavaa: (1) Asetus (EY) N:o 2467/98 on korvattu lampaan- ja vuohenliha-alan yhteisestä markkinajärjestelystä 19 päivänä joulukuuta 2001 annetulla neuvoston asetuksella (EY) N:o 2529/2001(4). Asetus (EY) N:o 2467/98 on kuitenkin edelleen voimassa markkinointivuoden 2001 osalta asetuksen (EY) N:o 2529/2001 31 artiklan mukaisesti. (2) Asetuksen (EY) N:o 2467/98 5 artiklan 1 ja 5 kohdassa säädetään palkkion myöntämisestä lampaanlihan ja tietyillä alueilla vuohenlihan tuottajille mahdollisen tulonmenetyksen korvaamiseksi. Nämä alueet määritellään asetuksen (EY) N:o 2467/98 liitteessä I sekä vuoristoalueista, joille myönnetään vuohenlihan tuottajapalkkiota, 21 päivänä joulukuuta 1999 annetun komission asetuksen (EY) N:o 2738/1999(5) 1 artiklassa. (3) Asetuksen (EY) N:o 2467/98 5 artiklan 6 kohdan mukaisesti jäsenvaltioille myönnetään komission asetuksessa (EY) N:o 1066/2001(6) lupa maksaa ennakkoa palkkiosta ja erityistuesta, ja komission asetuksessa (EY) N:o 1992/2001(7) jäsenvaltioille annetaan lupa maksaa toinen ennakko lampaanlihan ja vuohenlihan tuottajien palkkiosta. Näin ollen on vahvistettava markkinointivuoden 2001 osalta maksettavat lopulliset palkkiot. (4) Asetuksen (EY) N:o 2467/98 5 artiklan 2 kohdan mukaisesti painavien karitsojen tuottajille uuhta kohden maksettavan palkkion määrä saadaan kertomalla kyseisen artiklan 1 kohdan toisessa alakohdassa tarkoitettu tulonmenetys kertoimella, joka ilmaisee keskimääräistä vuosittaista karitsanlihan 100:aa teuraspainokilogrammaa kohden ilmaistavaa tuotantoa tällaisia painavia karitsoja tuottavaa uuhta kohden. Kyseisen asetuksen 5 artiklan 3 kohdassa vahvistetaan kevyiden karitsojen tuottajien kerroin 80 prosentiksi painavien karitsojen tuottajien kertoimesta. Mainitun asetuksen 5 artiklan 5 kohdassa vahvistetaan myös vuohieläinten tuottajille naaraspuolista vuohta kohden maksettavan palkkion suuruus 80 prosentiksi painavien karitsojen tuottajille maksettavasta palkkiosta. (5) Asetuksen (EY) N:o 2467/98 13 artiklan mukaisesti palkkion määrää on vähennettävä määrällä, joka vastaa kyseisen artiklan 2 kohdassa säädetyn kertoimen vaikutusta perushintaan. Kyseinen kerroin vahvistetaan 13 artiklan 4 kohdassa seitsemäksi prosentiksi. (6) Neuvosto otti käyttöön neuvoston asetuksella (ETY) N:o 1323/90(8), sellaisena kuin se on viimeksi muutettuna asetuksella (EY) N:o 193/98(9), lampaan- ja vuohenkasvatuksen erityistuen eräillä yhteisön epäsuotuisilla alueilla. Asetuksessa säädetään, että tukea myönnetään samoin edellytyksin kuin lampaan- ja vuohenlihan tuottajille myönnettävää tukea. (7) Asetuksessa (EY) N:o 1454/2001 säädetään Kanariansaarten maataloustuotantoa koskevien erityistoimenpiteiden soveltamisesta. Kyseisiin toimenpiteisiin kuuluu lisäpalkkion myöntäminen kevyiden karitsojen ja kuttujen tuottajille asetuksen (EY) N:o 2467/98 5 artiklassa tarkoitetun palkkion myöntämisedellytyksiä vastaavin edellytyksin. Näiden edellytysten mukaisesti Espanja saa maksaa kyseistä lisäpalkkiota. (8) Tässä asetuksessa säädetyt toimenpiteet ovat lampaan- ja vuohenlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Perushinnan, josta on vähennetty asetuksen (EY) N:o 2467/98 13 artiklan 2 kohdassa säädetyn kertoimen vaikutus, ja markkinointivuoden 2001 yhteisön markkinahinnan välinen ero oli 57,108 euroa 100:aa kilogrammaa kohden. 2 artikla Vahvistetaan asetuksen (EY) N:o 2467/98 5 artiklan 2 kohdassa säädetyksi kertoimeksi 15,91 kilogrammaa. 3 artikla Markkinointivuoden 2001 osalta maksettava palkkio on seuraava: >TAULUKON PAIKKA> 4 artikla Asetuksen (ETY) N:o 1323/90(10) 1 artiklan 1 kohdan mukaisesti jäsenvaltiot saavat maksaa erityistukea lampaan- ja vuohenlihan tuottajille neuvoston asetuksen (ETY) N:o 3493/90 mukaisilla epäsuotuisilla alueilla. Tuki, tai jos ennakkoa on myönnetty asetuksen (EY) N:o 1066/2001 mukaisesti, tuen jäännöserä on maksettava ennen 15 päivää lokakuuta 2002. 5 artikla Asetuksen (EY) N:o 1454/2001 6 artiklan mukaisesti Kanariansaarilla toimiville kevyiden karitsojen ja vuohenlihan tuottajille markkinointivuoden 2001 osalta maksettava lisäpalkkio on 2,481 euroa uuhta ja/tai kuttua kohden. 6 artikla Tämä asetus tulee voimaan kolmantena päivänä sen jälkeen, kun sen on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä helmikuuta 2002. Komission puolesta Franz Fischler Komission jäsen (1) EYVL L 312, 20.11.1998, s. 1. (2) EYVL L 193, 29.7.2000, s. 8. (3) EYVL L 198, 21.7.2001, s. 45. (4) EYVL L 341, 22.12.2001, s. 3. (5) EYVL L 328, 22.12.1999, s. 59. (6) EYVL L 148, 1.6.2001, s. 44. (7) EYVL L 271, 12.10.2001, s. 13. (8) EYVL L 132, 23.5.1990, s. 17. (9) EYVL L 20, 27.1.1998, s. 18. (10) EYVL L 330, 29.11.1990, s. 34.